সোহিনী সেনগুপ্ত
সোহিনী সেনগুপ্ত একজন ভারতীয় চলচ্চিত্র ও নাট্য অভিনেত্রী। তার পিতা হলেন অভিনেতা রুদ্রপ্রসাদ সেনগুপ্ত এবং মাতা হলেন স্বাতীলেখা সেনগুপ্ত, যাঁরা দুইজনেই নাটকেও সক্রিয়। সোহিনী সেনগুপ্ত বাংলা থিয়েটার নান্দীকারের অন্যতম শীর্ষস্থানীয় অভিনেত্রী। গোষ্ঠীর সদস্য হিসাবে তিনি দেবশংকর হালদার, সুমন্ত গঙ্গোপাধ্যায় এবং পার্থপ্রতিম দেবের মতো শীর্ষস্থানীয় নাট্য ব্যক্তিত্বদের সাথে কাজ করেছেন এবং থিয়েটারে অবদানের জন্য ২০০৭ সালে সঙ্গীত নাটক অকাদেমির পক্ষ থেকে ‘ওস্তাদ বিসমিল্লাহ খান যুব পুরস্কার’ পেয়েছিলেন। তিনি ২০০০ সালে অপর্ণা সেনের পারমিতার একদিন চলচ্চিত্রে পার্শ্ব চরিত্রে অভিনয় করেন, যার জন্য তিনি ২০০০ সালের জাতীয় চলচ্চিত্র পুরস্কারে সেরা সহায়ক অভিনেত্রীর পুরস্কার অর্জন করেছিলেন।